Lav et referat af nedenstående tekst:

Tekst:
Fredag tog en 68-årig mand ud at sejle i sin jolle i området omkring Sæby. Siden har ingen hørt fra ham, og søndag aften blev han eftersøgt, da hans søn var urolig og ikke kunne få fat på ham. En større eftersøgning blev sat i gang med politi, beredskab, både og dykkere i vandet i håbet om at finde den 68-årige sejler, der var sejlet ud i en tre meter lang jolle. Den 68-årige havde en mobiltelefon med sig, men der har ikke været forbindelse siden fredag aften. Omkring klokken 21 søndag blev eftersøgningen indstillet, da dykkere fandt mandens båd i Asaa Havn. Båden var sunket. Dykkerne har efterfølgende været i vandet for at lede efter manden, men han er endnu ikke fundet. Vagtchef ved Nordjyllands Politi Torben Larsen oplyser, at man har indstillet eftersøgningen efter den 68-årige, da det er flere dage siden, han sejlede ud, og man formoder, at han er faldet over bord. Herunder kan du se video fra eftersøgningen:

Referat:
En eftersøgning efter en 68-årig mand er indstillet, da hans båd er fundet på bunden af Asaa Havn. Redningstjenesten har endnu ikke fundet manden, der har været væk siden fredag.